
RAPORT  DE  ÎNLOCUIRE
asupra propunerii legislative pentru modificarea art.1 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961 şi a propunerii legislative pentru modificarea art.1,2,3 şi 4 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961
1. În conformitate cu prevederile art.89 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond, cu propunerea legislativă pentru modificarea art.1 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, trimisă comisiei cu nr. Pl-x nr.471 din 12 octombrie 2005 şi cu propunerea legislativă pentru modificarea art.1,2,3 şi 4 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, trimisă cu adresa nr. PL-x 468 din 10 octombrie 2005.
Menţionăm că prezentul raport înlocuieşte raportul comisiei depus cu nr.332 în data de 
1 noiembrie 2005.

La întocmirea prezentului raport în conformitate cu prevederile art.66 alin.(3) din Regulamentul Camerei Deputaţilor, Comisia a avut în vedere avizele Consiliului Legislativ, punctele de vedere ale Guvernului şi avizele primite de la Comisia pentru apărare, ordine publică şi siguranţă naţională şi Comisia juridică, de disciplină şi imunităţi.
Obiectul de reglementare al propunerilor legislative este prezentat în Anexa la prezentul raport.
Comisia propune Plenului respingerea propunerilor legislative. Motivele respingerii sunt redate în Anexă.
2. Propunerile legislative fac parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectelor au participat, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului: d-l Mihai Şeitan – Secretar de Stat, Ministerul Muncii, Solidarităţii Sociale şi Familiei;
b) deputat Sandor Tamas, în calitate de iniţiator al propunerii legislative cu Pl-x 471;
c) invitat: d-na Georgeta Bratu – Director, Ministerul Muncii, Solidarităţii Sociale şi Familiei

4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu majoritatea voturilor celor prezenţi. Numărul de voturi este redat în Anexă.
5. Propunerile legislative au fost respinse de Senat în şedinţele din 6 octombrie (Pl-x 468) şi 10 octombrie 2005 (Pl-x 471). 
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.

În urma dezbaterilor din şedinţa din 25 octombrie 2005, Comisia propune respingerea propunerilor legislative.
PREŞEDINTE,




SECRETAR,


Stelian DUŢU




Karoly KEREKES
Întocmit, 

Expert Monica Rallu CURTA

A N E X Ă

	Nr. crt.

(P.L.)
	Nr. înregistrării 

la comisie
	Număr de voturi
	Obiect de reglementare

	1
	Propunere legislativă pentru modificarea art.1 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii, în perioada 1950-1961


	471
din 12.10.2005
	305

din 13.10.2005
	8 pentru respingere
4 împotrivă

o abţinere
	Modificarea art.1 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950-1961, cu modificările şi completările ulterioare, în sensul completării cu o nouă categorie de beneficiari, respectiv persoane care au efectuat stagiul militar în detaşamente de muncă în cadrul unităţilor militare cu profil economic în perioada 1950-1961.

	Prevederile Legii nr.309/2002 vizează acordarea unor drepturi specifice cu titlul de măsuri reparatorii, în exclusivitate, acelei categorii de persoane care, în perioada 1950-1961, au fost considerate “tineri prisos de contingent” şi au efectuat stagiul militar prin muncă prestată în cadrul detaşamentelor de muncă ale Serviciului Muncii, pe criterii de selectare şi în condiţi de muncă discriminatorii şi înjositoare. 

Legiuitorul a acordat unele drepturi persoanelor respective ca o recompensă, atât materială, cât şi morală, pentru condiţiile în care acestea au fost obligate să-şi efectueze stagiul militar. Direcţia Generală a Serviciului Muncii (DGSM) a fost organizată în baza unor principii proprii de funcţionare, în subordinea Ministerului Construcţiilor şi nu 

	2
	Propunere legislativă pentru modificarea art.1, 2, 3 şi 4 din Legea nr.309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii, în perioada 1950-1961


	468
din 10.10.2005
	291
din 13.10.2005
	9 pentru respingere
2 împotrivă

o abţinere
	Extinderea aplicării prevederilor Legii nr.309/2002 asupra altor categorii de beneficiari, completarea drepturilor cu unele facilităţi care s-au acordat pentru alte categorii de persoane persecutate, precum şi majorarea indemnizaţiei lunare prevăzute de art.2 din acest act normativ.
	a Ministerului Apărării Naţionale.

Deosebirea esenţială dintre persoanele care au efectuat stagiul militar în cadrul DGSM şi cele care l-au efectuat în unităţile militare este dată de statutul fiecărei categorii şi nu de activitatea în sine, desfăşurată în perioada respectivă.

Cei care au făcut parte din a doua categorie, au purtat uniforme militare, făcând parte din unităţi militare, au îndeplinit planul pregătirii de luptă, au depus jurământul şi şi-au satisfăcut serviciul militar conform Constituţiei din acea vreme.

Aplicarea prevederilor Legii nr.309/2002 şi persoanelor care şi-au efectuat stagiul militar obligatoriu în unităţi militare doar în perioada 1950-1961, ar conduce la un tratament discriminatoriu atât în rândul

	
	
	
	
	
	
	militarilor care au fost încadraţi în structuri cu misiuni de luptă şi instrucţie, cât şi în cazul celor care executau şi lucrări în economia naţională până în anul 1990. Lărgirea ariei beneficiarilor legii invocate ar extinde măsurile reparatorii 

	
	
	
	
	
	
	

	
	
	
	
	
	
	

	
	
	
	
	
	
	pentru toate persoanele care au efectuat serviciul militar obligatoriu, o îndatorire fundamentală şi care nu presupune o reparaţie.Completarea drepturilor cu unele facilităţi acordate de alte acte normative cu caracter reparatoriu pentru alte categorii de persoane trebuie susţinută financiar, condiţie impusă de dispoziţiile art.15 din Legea nr.500/2002 privind finanţele publice.

